Bihi wumsibu

Bihi wumsibu nyɛla yɛli kpeeni ti ziniɛli puuni, ka laɣi tiriti soli ka ti bori biɛɣu suŋ ni dahinshɛli guzuli zaandi ti bihi. Tɔ amaa pirimla Yɛlli kam ni chɛni ni yaɣa'ayi la zuɣu, shɛbi yina n-ti zaŋla bihi wumsibu n-lee futina ni nahangu zanŋti bihi pam. Ka lala ŋɔ maa zuɣu che ka Gɔmnanti mini Zangama tuma duri n ti pahi azanzali nima ni yɛli ka di zani kpamba yina n ti bo gubu zangti bihi, ka lahi bo tibidarigibo din mali yaa pam n zaŋ ti niri kam ŋun yina ti saɣisi bia ka di bi tam kalinli zuɣu. 

Ka maan ŋmahinli, ninliha kpanjɔɣu daa yina gɔri gindi zii zaa. Ka di nyɛla doo n kuli yina n ti fiɛbi o bia fiɛbiri shɛli din be tam kalinli zuɣu. A'yi yuli, lala bia ŋɔ maa daa pɔri pam, bi buɣusiya ni bia maa nyɛla kamaan yuuni bia, a'yi lahi yuli bia maa na ka yɛm shɛli din saɣi ni o tooi waligi yɛlli ka chɛ di kpeei. 

Lala ŋɔ maa zuɣu fukumsi yaɣa nima ni pirinsi daa nyɛla ban yina n ti piɛɛ bahi boba ni yaɣa n bɔri lala ti ba'piri ŋɔ shɛɛi, hali ka yɛli ni niri kam zaa ŋun yina ti sɔŋ ka di tooi kpɛhi lala ti ba'piri maa miimi, di nyɛla din ni bo liɣiri din timsi ka bari n ti lala nira.